তাৰ পাছতে নামঘৰ পৰিচালনা সমিতিৰ সভাপতি শম্ভুৰাম শইকীয়া আৰু উদযাপন সমিতিৰ কাৰ্যকৰী সভাপতি ডম্বৰুধৰ নেওগে উদ্বোধন কৰে ৫০ গজি বন্তি প্ৰজ্বলন কাৰ্যসূচী। দিনৰ ১১ বজাত হীৰেন বাৰুৱতীৰ পৰিচালনাত নাম প্ৰসঙ্গ আৰু কীৰ্ত্তন পাঠ অনুষ্ঠিত হয়।
দেওবাৰে পুৱা ৬ বজাত পুৱাৰ প্ৰসঙ্গ, ১০বজাত সদৌ তিনিচুকীয়া জিলা ভিত্তিত প্ৰাইজমানি বৰগীত প্ৰতিযোগিতা, শিশুসকলৰ মাজত দিহা নাম আৰু বিয়লি ২ বজাত সদৌ অসম ভিত্তিত মহিলাসকলৰ মাজত দিহা নাম প্ৰতিযোগিতা, বিয়লি ৪ বজাত আলোচনা চক্ৰ আৰু স্মৃতিগ্ৰন্থ উন্মোচনী অনুষ্ঠান অনুষ্ঠিত হ'ব।
তৃতীয় দিনা সন্ধিয়া ৭ বজাত স্থানীয় যুৱকসকলৰ দ্বাৰা পঙ্কজ শইকীয়াৰ পৰিচালনাত বেদৱতী উপাখ্যান নাট ভাওনা, ৪ৰ্থ দিনা পুৱা ৭ বজাত আইসকলৰ নাম, যুৱকসকলৰ নাম আৰু শিশুসকলৰ নাম, দিনৰ ১১ বজাত নাম-প্ৰসঙ্গ, বিয়লি ২ বজাত পুৰুষসকলৰ মাজত দিহা নাম প্ৰতিযোগিতা আৰু সন্ধিয়া ৬ বজাত সত্ৰীয়া নৃত্যানুষ্ঠান অনুষ্ঠিত হ'ব।
অনুষ্ঠানত মুখ্য অতিথিৰূপে মাজুলীৰ আউনীআটী সত্ৰৰ সত্ৰাধিকাৰ শ্ৰী শ্ৰী পীতাম্বৰ দেৱ গোস্বামী আৰু বিশিষ্ট অতিথিৰূপে স্থানীয় বিধায়ক ভাস্কৰ শৰ্মা উপস্থিত থাকিব বুলি উদযাপন সমিতিয়ে উল্লেখ কৰি সকলো শ্ৰেণীৰ ৰাইজৰ সহায় সহযোগিতা কামনা কৰি গোহাৰি জনাইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
